**Unde-i gândăcelul, unde?**

*Emilia Plugaru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O răţuşcă, o broscuţă,

Un gândac şi un gânsac,

Întâlnindu-se prin iarbă,

Se opresc un pic şi… tac.

– Ga! Ga! Ga! Ce întâmplare!

Primul a dat glas gânsacul.

Raţa strigă cel mai tare,

Tace doar chitic gândacul.

Ar striga şi el ceva,

Însă cum? Nu are glas

Şi gândacul ţupa-ţup,

Iute, iute s-a retras

Într-o gaură de-alături

Numai bună de popas.

Ce noroc că nu-i prezent

Când cei trei stau la taifas.

– Clonc, clonc, clonc, vine şi cloşca,

N-aţi văzut un gândăcel?

Unul mic, cu mustăcioară,

Vreau să-l pedepsesc niţel,

Căci e tare îngâmfat,

Îl salut, dar nu-mi răspunde,

Câtă lipsă de respect,

Unde-i gândăcelul, unde?!